CELEX: C2006/036/01
Language: lv
Date: 2006-02-11 00:00:00
Title: Tiesas spriedums (virspalāta)  2005. gada 22. novembrī  lietā C-384/02 ( Københavns Byret  lūgums sniegt prejudiciālu nolēmumu) krimināllieta pret  Knud Grøngaard ,  Allan Bang  (Direktīva 89/592/EEK — Iekšējās informācijas nelikumīga izmantošana — Iekšējās informācijas nodošana trešajām personām — Aizliegums)

11.2.2006   
            
            
               LV
            
            
               Eiropas Savienības Oficiālais Vēstnesis
            
            
               C 36/1
            
         
      TIESAS SPRIEDUMS
   
   (virspalāta)
   2005. gada 22. novembrī
   lietā C-384/02 (Københavns Byret lūgums sniegt prejudiciālu nolēmumu) krimināllieta pret Knud Grøngaard, Allan Bang
       (1)
   
   (Direktīva 89/592/EEK - Iekšējās informācijas nelikumīga izmantošana - Iekšējās informācijas nodošana trešajām personām - Aizliegums)
   (2006/C 36/01)
   tiesvedības valoda — dāņu
   Lietā C-384/02 par lūgumu sniegt prejudiciālu nolēmumu atbilstoši EKL 234. pantam, ko Københavns Byret (Dānija) iesniedza ar lēmumu, kas pieņemts 2002. gada 14. augustā un kas Tiesā reģistrēts 2002. gada 25. oktobrī, tiesvedībā krimināllietā pret Knud Grøngaard, Allan Bang, Tiesa (virspalāta) šādā sastāvā: priekšsēdētājs V. Skouris [V. Skouris], palātu priekšsēdētāji P. Janns [P. Jann], K. V. A. Timmermanss [C. W. A. Timmermans], A. Ross [A. Rosas], tiesneši Ž. P. Puisošē [J.-P. Puissochet], R. Šintgens [R. Schintgen], S. fon Bārs [S. von Bahr] (referents), H. N. Kunja Rodrigess [J. N. Cunha Rodrigues] un R. Silva de Lapuerta [R. Silva de Lapuerta], ģenerāladvokāts M. Pojarešs Maduru [M. Poiares Maduro], sekretārs H. fon Holšteins [H. von Holstein], sekretāra palīgs, 2005. gada 22. novembrī ir pasludinājusi spriedumu, kura rezolutīvā daļa ir šāda:
   
               1)
            
            
               Padomes 1989. gada 13. novembra Direktīvas 89/592/EEK, ar ko koordinē noteikumus par iekšējas informācijas nelikumīgu izmantošanu, 3. panta a) apakšpunkts aizliedz personai, kas saņem iekšēju informāciju kā darbinieku pārstāvis sabiedrības valdē vai kā uzņēmumu grupas sadarbības komitejas loceklis, izpaust šādu informāciju arodbiedrības priekšsēdētājam, kurā apvienojušies darbinieki un kas ir iecēlusi šo personu par sadarbības komitejas locekli, izņemot:
               
                           —
                        
                        
                           ja pastāv cieša saistība starp informācijas izpaušanu un parastā darba, amata vai pienākumu izpildi un
                        
                     
                           —
                        
                        
                           ja šo informāciju ir bijis nepieciešams izpaust, lai veiktu parasto darbu, amatu vai pienākumus.
                        
                     Pārbaudot nosacījumu izpildi, valsts tiesai saskaņā ar piemērojamām valsts tiesību normām jo īpaši ir jāņem vērā:
               
                           —
                        
                        
                           tas, ka šis izņēmums no aizlieguma izpaust iekšējo informāciju ir jāinterpretē sašaurināti;
                        
                     
                           —
                        
                        
                           apstāklis, ka ikreiz, atkārtoti izpaužot šādu informāciju, palielinās risks, ka šī informācija var tikt izmantota tāda mērķa sasniegšanai, kas ir pretrunā ar Direktīvu 89/592, un
                        
                     
                           —
                        
                        
                           iekšējās informācijas sensibilitāte.
                        
                     
         
               2)
            
            
               Direktīvas 89/592 3. panta a) apakšpunkts aizliedz arodbiedrības priekšsēdētājam izpaust līdzstrādniekiem tādu iekšēju informāciju, kas minēta šajos jautājumos, izņemot apstākļus, kas minēti atbildē uz pirmo un otro jautājumu.
               Pārbaudot šī nosacījuma izpildi, valsts tiesai saskaņā ar piemērojamām valsts tiesību normām jo īpaši ir jāņem vērā kritēriji, kas arī minēti šajā atbildē.
            
         
      (1)  OV C 7, 11.01.2003.